open-index/open-wikipedia-markdown huggingface dataset:
מבחן ואלד

**מבחן ולד** (**Wald test**) הוא מבחן השערות סדרתי הקרוי על שם המתמטיקאי ההונגרי אברהם ולד.
בשונה ממבחני השערות רגילים, המבחן הסדרתי מאפשר לבחון השערות סטטיסטיות תוך הסתכלות על רצף נתונים המגיעים כסדרה.
כלומר, המבחן אינו דורש איסוף מראש של מדגם בגודל מסוים, אלא עורך בכל שלב מבחן על הנתונים הקיימים, אם תוצאות המבחן אינן מאפשרות קבלה או דחייה של השערת האפס ברמת המובהקות הנתונה, אז יש לצרף את התצפית הבאה.

### דוגמה
עובד בקרת איכות במפעל דוגם סדרה של מוצרים מפס הייצור. בכל שלב העובד לוקח מוצר באופן מקרי מפס הייצור ובודק האם סטטיסטי המבחן המבוסס על כלל המוצרים שנדגמו עד כה חוצה את סף קבלת H0 (השערת האפס) או את סף דחיית H0. אם אף אחד מהספים לא נחצה, העובד ממשיך לדגום.

## לקריאה נוספת

* Wald, A. Sequential Tests of Statistical Hypotheses. Ann. Math. Statist. 16 (1945), no. 2, 117--186. doi:10.1214/aoms/1177731118. http://projecteuclid.org/euclid.aoms/1177731118.
* Sequential probability ratio test, בוויקיפדיה האנגלית

קטגוריה:מבחנים סטטיסטיים
דרמון

**דרמון** הוא שם משפחה יהודי-ספרדי הנפוץ ביהדות צפון אפריקה (ישנם תיעודים של יהודים מאלג'יריה ומתוניסיה הנושאים שם זה).

קטגוריה:שמות משפחה
קטגוריה:שמות משפחה ביהדות צפון אפריקה
רוני ונומי והדב יעקב

**רוני ונוֹמי והדֹב יעקב** הוא ספר ילדים בדיוני אשר נכתב על ידי מאיר שלו ואויר על ידי יוסי אבולעפיה.

## עלילה
הספר מספר על משפחה מאוד מוזרה שעובדת בגן חיות: **רוני**, **נומי**, **[[אמא|אימא]]** ו**[[אבא]]**, ויש הרבה הרבה חיות, בבית יש להם: כלב שחור שמטפס על עצים, 
חתול שפותר תשבצים, ותרנגול שאוכל מרק עוף, בגן החיות יש להם: פיל, ג'ירף, נמר, כ-50 קופים, גמל עם שלוש דבשות, זאב צמחוני, נחש שיודע לרקוד, ותוכי שתקן.
לאבא יש חלום אחד: **[[דב|דוב]]**. במוקד הסיפור החיפוש אחר ה**דוב**, מציאתו והמפגש עמו. 
האבא מנסה ללכוד דב במשך ימים רבים, אך ללא הצלחה. יום אחד אמא מחליטה לעשות מעשה. היא שולחת את רוני ונומי להביא לאבא דב, אבל הדוב מוצא אותם קודם... לאחר מאבק עם הבנות הוא בא איתן הביתה. האבא המופתע מאושר ושמח מבואו והדוב נשאר עם המשפחה כמה ימים, מספר אודות זוגתו ובנו הדובון. לבסוף, הדוב עוזב למרות ההפצרות של בני המשפחה שיישאר. 

## דמויות
* נומי - שיער ג'ינג'י, גבוהה יחסית לגילה, אמיצה, ציידת טובה, והמשקה האהוב עליה הוא חלב.
* רוני - שיער שחור, נמוכה, אמיצה, ציידת טובה, והמשקה האהוב עליה הוא מיץ.
* אמא - גבוהה מאוד מאוד, שמחה ועליזה, ומדברת במילים מוזרות כמו "הירח יורח" .
* אבא - נמוך, שמנמן, קירח ועליז שרוצה דב.

## הכתיבה
הסיפור כתוב בצורת שיר: המשפטים קצרים מאוד ותמציתיים, והשפה אינה קשה. החרוזים הם ברווח של בערך ארבע שורות.

חלק מהמילים והמשפטים אינם תקינים בשפה העברית כמו: לדוב דב, לקמקם קנקן, לזהב זהב, ועוד.

מאיר שלו ממציא בדיחות שפתיות בהן הוא מהדהד בדיחות ילדים ידועות "נומי סופלת חלב ורוני מצה מיץ/ כי מיץ אף פעם לא מחליב/ אבל חלב מחמיץ" (מה ההבדל בין פיל לפסנתר) או פונה רק לקורא המבוגר "היגואר חולם שהוא ב.מ.וו.", מתכתב עם טקסטים ידועים ומוכרים "אבא מזמר מה דֹּב וּמַנָּעִים" ומאזכר טקסטים קאנוניים: "אמא: "דֻבָּא רָבָּא רַבְרָבָא! 

## קישורים חיצוניים
* 
* 

קטגוריה:ספרי ילדים של מאיר שלו
קטגוריה:ספרי 2004
קטגוריה:הוצאת עם עובד: ספרי ילדים
קטגוריה:דוביים בתרבות
קייקו פוחימורי

**קייקו סופיה פוחימורי היגוצ'י** (בספרדית: **Keiko Sofia Fujimori Higuchi**; נולדה ב-25 במאי 1975) היא פוליטיקאית פרואנית המכהנת כמנהיגת מפלגת הכוח הפופולרי (Fuerza Popular). היא בתו של נשיא פרו לשעבר אלברטו פוחימורי. התמודדה ללא הצלחה בבחירות לנשיאות פרו ב-2011, 2016, ו-2021.

## ביוגרפיה
פוחימורי נולדה בלימה שבפרו, בתם הבכורה של אלברטו פוחימורי וסוסאנה היגוצ'י. אביה נבחר לנשיא פרו ב-1990. במהלך כהונתו הסתכסך עם רעייתו, השניים התגרשו ב-1994 וקייקו תפסה את מקומה של אמה לצד אביה כגברת הראשונה מדצמבר 1994 עד נובמבר 2000. כמו כן כיהנה כנשיאת ארגון הומניטרי לטיפול בילדים עם בעיות לב.

בשנים 2006 עד 2011 כיהנה כנציגת לימה בקונגרס של פרו. ב-2011 התמודדה לנשיאות פרו והפסידה בסיבוב השני לאויאנטה אומאלה, שזכה ב-51.5% מקולות המצביעים, לעומת 48.5% לפוחימורי. היא מתמודדת לנשיאות ב-2016 וזכתה לשיעור הגבוה ביותר של תמיכה בסיבוב הראשון, עם 39.7% מקולות המצביעים. בסיבוב השני, שנערך ביוני 2016, היא התמודדה מול ראש ממשלת פרו לשעבר, פדרו פבלו קוצ'ינסקי, שזכה ב-21% מהקולות בסיבוב הראשון. תוצאות הסיבוב השני היו הצמודות ביותר בתולדות פרו, ובסיומם הפסידה פוחימורי בהפרש הקטן מרבע אחוז.

במערכת הבחירות שהתקיימה ביולי 2021 הפסידה פוחימורי למועמד הסוציאליסט פדרו קסטיו בפער של 44 אלף קולות לערך. היא מתמודדת בבחירות לנשיאות שצפויות להתקיים באפריל 2026.

לפוחימורי תואר ראשון מאוניברסיטת בוסטון, ותואר שני במנהל עסקים מאוניברסיטת קולומביה בארצות הברית.

היא נישאה ב-2004 למארק ויטו וילנלה, אזרח ארצות הברית ממוצא איטלקי, והשניים הורים לשתי בנות.

## קישורים חיצוניים

* ביוגרפיה באתר מרכז ברצלונה ליחסים בינלאומיים 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברי פרלמנטים
קטגוריה:פוליטיקאים פרואנים
קטגוריה:בוגרות אוניברסיטת סטוני ברוק
קטגוריה:בוגרי אוניברסיטת סטוני ברוק
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:ילידות 1975
קטגוריה:ילידי 1975
כדורסל באולימפיאדת סיאול (1988)

**[[אולימפיאדת סיאול (1988)|אולימפיאדת 1988]]** נערכה בסיאול, קוריאה הדרומית. תחרויות הכדורסל נערכו בין ה-17 בספטמבר ל-30 בספטמבר. זו הייתה תחרות הכדורסל ה-12 במשחקים האולימפיים. בתחרות הגברים השתתפו 12 נבחרות ובתחרות הנשים השתתפו 8 נבחרות. המשחקים נערכו ב-Jamsil Arena.

 זכתה בפעם השנייה ברציפות במדליית זהב בתחרות הנשים ו- זכתה בתחרות הגברים בפעם השנייה בתולדותיה.

## תחרות הגברים
### משתתפי התחרות

### שלב הבתים
#### בית א'

#### בית ב'

### שלבי הגמר

### משחק האליפות

### הדירוג הסופי

## תחרות הנשים
### משתתפי התחרות

### שלב הבתים
#### בית א'

#### בית ב'

### פלייאוף אליפות

### משחק האליפות

## נבחרת ישראל
נבחרת ישראל (גברים) השתתפה במוקדמות של אירופה ונשרה בשלב הבתים.
### הדירוג הסופי

## קישורים חיצוניים

* תיאור התחרות
* תיאור התחרות באתר אולימפי
* נתונים מאתר פיב"א - הגברים
* נתונים מאתר פיב"א - הנשים
* ישראל במוקדמות

*
1988
קטגוריה:ענפי ספורט באולימפיאדת סיאול (1988)
קטגוריה:תחרויות כדורסל ב-1988
אמפי אשדוד

**אמפי אשדוד** הוא תיאטרון פתוח אשר ממוקם בפארק אשדוד-ים בסמוך לחוף הקשתות בעיר אשדוד. התיאטרון נפתח ב-2013.

התיאטרון הוא בין הגדולים בישראל ומכיל 6,400 מקומות ישיבה. בהם 4,500 מקומות ישיבה על כיסאות ממוספרים, 1,700 מקומות ישיבה על הדשא בחלק האחורי של התיאטרון וכן 200 כיסאות במתחם האורכסטרה.

במקום מתקיימים פסטיבלים עירוניים, טקסים ממלכתיים והופעות רבות של אמנים מהארץ ומחו"ל. האמפי הוא חלק ממתחם פארק אשדוד-ים, אשר מכיל גם אגם מלאכותי, מדשאות ומתקני משחקים.

המתחם מעוצב כקונכייה הבנויה מאלמנטים של עלי כותרת הנפתחים כמפרשים אל השמים, על רקע נופי הים התיכון. בנוסף, הבמה כוללת מתקן קבע להחזקת תאורה ואמצעי סאונד.

את התיאטרון מנהל המשכן לאמנויות הבמה באשדוד.

## גלריה

קובץ:מופע "דני, גידי וחברים" באמפי אשדוד – פסטיבל תור הזהב 2024 01.jpg|מופע "דני, גידי וחברים", פסטיבל תור הזהב 2024
קובץ:אמפי אשדוד, במבט ממצפה האמפי בפארק אשדוד-ים, אוקטובר 2024.jpg|האמפי במבט ממצפה האמפי בפארק אשדוד-ים, 2024


## קישורים חיצוניים

* 
* 

## הערות שוליים

קטגוריה:אשדוד: תרבות
קטגוריה:אשדוד: תיאטראות
קטגוריה:אמפיתיאטראות בישראל
קטגוריה:פארק אשדוד-ים
אל סרבי

**אלפרד ניקולס "אל" סרבי** (באנגלית: **Alfred Nicholas "Al" Cervi**; 12 בפברואר 1917 – 9 בנובמבר 2009) היה כדורסלן ומאמן אמריקאי ששיחק בליגות ה-NBL, ה-BAA וה-NBA בין השנים 1938–1953. נודע כאחד משחקני ההגנה הטובים ביותר של תקופתו, וכשחקן התקפה אגרסיבי שהצטיין במהלכי "סל ועבירה". בשנת 1985 הוצג כחבר בהיכל התהילה של הכדורסל כשחקן.

## נעורים ושירות צבאי
סרבי נולד וגדל בעיר באפלו שבמדינת ניו יורק. בסיום שנתו השלישית בתיכון נשר מהלימודים והחל לשחק עבור קבוצת "באפלו ביזונס" מליגת ה-NBL. בשנת 1940 התגייס לחיל האוויר האמריקאי, בו שירת לאורך מלחמת העולם השנייה עד שנת 1945.

## קריירה מקצועית
בסיום מלחמת העולם הצטרף לרוצ'סטר רויאלס, בעונת הבכורה שלה כקבוצה ב-NBL. כאחד השחקנים הבולטים בקבוצה, לצד רד הולצמן, הוביל את הרויאלס לאליפות ה-NBL כבר בעונתה הראשונה, כשגברה בגמר על שבויגן רד סקינס בתוצאה 3-0. בשתי העונות הבאות הצטרפו לרוצ'סטר השחקנים בוב דייוויס וארני רייזן, והקבוצה הפסידה פעמיים בגמר הליגה. בעונת 1948/1949, האחרונה לקיום ה-NBL, עבר סרבי לסירקיוז נשיונלס בה שימש כמאמן-שחקן. בכל ארבע עונותיו ב-NBL נבחר סרבי לאחת מחמישיות העונה, ובעונת 1946/1947 אף הוביל את קלעי הליגה עם 632 נקודות.

את עונת , בה התמזגה ה-NBL אל ליגת ה-NBA, סיימו הנשיונלס עם המאזן הטוב בליגה, 51-13, והפסידו בסדרת הגמר למיניאפוליס לייקרס בתוצאה 4-2. סרבי המשיך בתפקידו כמאמן-שחקן בסירקיוז עד פרישתו ממשחק בשנת 1953, ונשאר לאמן את הקבוצה עד תחילת עונת . בכל שבע עונותיו כמאמן הנשיונלס ב-NBA העפילה הקבוצה לשלב הפלייאוף, ובעונת  זכתה באליפות ה-NBA, לאחר שגברה על פורט ויין פיסטונס בסדרת הגמר. כוכב הקבוצה באותה תקופה היה הפאוור פורוורד דולף שייס.

בעונת  עבר סרבי לאמן את פילדלפיה ווריורס של פול אריזין, ועזב את התפקיד בסיום העונה.

ב-9 בנובמבר 2009 מת סרבי, בגיל 92.

## קישורים חיצוניים

* סטטיסטיקות קריירת המשחק ב-NBL, באתר Basketball-reference.com
* סטטיסטיקות קריירת המשחק ב-NBA, באתר Basketball-reference.com
* סטטיסטיקות קריירת האימון ב-NBA, באתר Basketball-reference.com
* 

## הערות שוליים

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:כדורסלני רוצ'סטר רויאלס
קטגוריה:כדורסלני סירקיוז נשיונלס
קטגוריה:מאמני כדורסל אמריקאים
קטגוריה:מאמני פילדלפיה ווריורס
קטגוריה:מאמני סירקיוז נשיונלס
קטגוריה:מאמני משחק האולסטאר של ה-NBA
קטגוריה:מדינת ניו יורק: כדורסלנים
קטגוריה:אמריקאים שנולדו ב-1917
קטגוריה:אמריקאים שנפטרו ב-2009
אדמונד היינץ

**אדמונד היינץ** (בגרמנית: **Edmund Heines**; 21 ביולי 1897, מינכן - 30 ביוני 1934, כלא שטדלהיים) היה חבר במפלגה הנאצית וסגנו של ארנסט רהם באס אה.

## ביוגרפיה

היינץ שירת במלחמת העולם הראשונה כמתנדב בצבא הגרמני ושוחרר בשנת 1918 בדרגת לוטננט. משנת 1919 עד דצמבר 1922 היה מפקד של יחידה בפרייקור, ואז הצטרף לשורות המפלגה הנאצית ולפלוגות הסער הנאציות (האס אה).

בשנת 1929 הוא הורשע ברצח של פעיל קומוניסטי בשם קונרד פייטרזוך, שהוכה למוות על ידי פלוגה של האס אה שהיינץ עמד בראשה. המשפט היה אמור להיערך בשנית, אך היינץ זכה לחסינות מ"טעמים פוליטיים". באותה השנה הוא מונה לעמוד בראש מחוז נאצי גדול בברלין לאופן זמני. בשנת 1930 קיבל חברות ברייכסטאג וייצג את העיר לגניצה. משנת 1931 עד 1934, שימש כמפקד האס אה בשלזיה ובאותה עת גם כסגנו של ארנסט רהם. בשנת 1933, היינץ ישב במועצה הפרוסית ובמאי של אותה השנה מונה לראש משטרת ורוצלב.

## הוצאתו להורג

נהגו האישי של היטלר, אריך קמפקה, סיפר בראיון שנערך עמו בשנת 1946 כי היינץ נתפס במיטה עם בחור אלמוני בן 18 ביום בו נעצר בליל הסכינים הארוכות, אם כי קמפקה לא חזה במעשה. לדבריו, היינץ סירב לשתף פעולה עם עוצריו ולהתלבש. כאשר בלשי האס האס דיווחו על כך להיטלר, היטלר בעצמו ניגש לחדרו של היינץ והורה לו להתלבש בתוך חמש דקות או שיוצא להורג. לאחר שעברו חמש הדקות היינץ נותר בלי בגדים. היטלר זעם כל כך עד שהורה להוציא הן את היינץ והן את מאהבו מהחדר ולחסלם. היינץ, רהם ובכירים רבים אחרים באס אה הוצאו להורג מיד לאחר מעצרם.

אחיו הצעיר של היינץ, אוסקר, היה אף הוא קצין באס אה. בבוקר ה-1 ביולי 1934 שמע ברדיו על ההוצאה להורג של אחיו. זמן קצר לאחר מכן, אוסקר וקצין נוסף באס אה, וורנר אנגלס, התייצבו בפני משטרת ורוצלב. הם נלקחו למעצר על ידי אנשי האס אס מיידית. משם הם נלקחו בנסיעה לילית לאזור מיוער והוצאו להורג ביריות בשחר ה-2 ביולי 1934.

## קישורים חיצוניים

* 

קטגוריה:קורבנות ליל הסכינים הארוכות
קטגוריה:נאצים שהשתתפו בפוטש במרתף הבירה
קטגוריה:להט"בים נאצים
קטגוריה:פוליטיקאים להט"בים גרמנים
קטגוריה:אנשי צבא להט"בים
קטגוריה:גאולייטרים
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1897
קטגוריה:גרמנים שנפטרו ב-1934
לגנס (כדורגל)

**קלוב דפורטיבו לֶגַנֵס** (בספרדית: **Club Deportivo Leganés, S.A.D**), הידועה לרוב בשם הקיצור **לגנס**, היא קבוצת כדורגל ספרדית מהעיר לגנס שבפרוורי מדריד. המועדון הוקם בשנת 1928. אצטדיונה הביתי של הקבוצה הוא אצטדיון בוטארקה, המכיל 12,454 מקומות ישיבה. הקבוצה משחקת בצבעים כחול ולבן במשחקי הבית שלה, ובצבע ירוק במשחקי החוץ.

## היסטוריה
מאז הקמתה בשנת 1928 בילתה לגנס את רוב זמנה בליגות הנמוכות בספרד. בתום עונת  העפילה הקבוצה לראשונה לליגה הספרדית השנייה, והיא שיחקה בה במשך 11 עונות רצופות עד חזרתה לליגה הספרדית השלישית. בתום עונת  חזרה הקבוצה לליגה השנייה. בסיום עונת 2015/2016 הקבוצה העפילה לראשונה בתולדותיה לליגה הראשונה בספרד לאחר ניצחון 0–1 על מיראנדס . בסיום עונת 2019/2020, נשרה שוב לליגה השנייה. בעונת 2023/2024 שבה ללה ליגה, אך לא הצליחה להישאר בה עונה נוספת.
## סגל שחקנים
נכון ל-19 בספטמבר 2025

 

 

 

## שחקנים מפורסמים
*  חוסה צ'אמוט
*  סמואל אטו
*  פייר וובו
* אונאי אמרי

## קישורים חיצוניים

* 

## הערות שוליים

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1928
קטגוריה:מדריד (קהילה אוטונומית): ספורט
צ'ובהם

[ממוזער|260x260 פיקסלים|[טנק צ'אלנג'ר 2 המשתמש בשריון צ'ובהם]]
**צ'ובהם** (באנגלית: **Chobham armour**) הוא כינוי לשמו של שריון מרוכב מתוצרת בריטניה (מכונה לעיתים גם "ברלינגטון"), שפותח בשנות השישים במרכז המחקר בעיר צ'ובהם. החל משנות ה-60 וה-70 של המאה ה-20 החלו להופיע מיגונים מתוחכמים שלא על בסיס פלדה הומוגנית בלבד, שייעודם העיקרי היה להביס ראשי נפץ בעלי מטען חלול, שהיוו את האיום המרכזי על טנקים, אך גם פגזים מסורתיים שמשתמשים באנרגיה קינטית ומסה כדי להכריע את השריון. אף שהרכבו נותר מסווג, מוערך שריון ה'צ'ובהם' כמורכב ממתכות שונות, חומרים קרמיים, וחומרים אחרים המורכבים ביחד כדי להשיג מיגון משופר בהרבה יחסית לפלדה. הצ'ובהם אינו מחובר בקביעות לגוף הטנק; במקום זאת, מרכיבים "תיבות שריון" מרוכב ב"כיסים", הנמצאים בין הקירות הפנימיים והחיצוניים של הטנק, ואחר כך סוגרים את הכיסים בריתוך. 

ב-1973 הסכימה ממשלת בריטניה לשתף את האמריקנים בפרטי השריון המתוחכם, והוא שולב לראשונה בטנק ה-M1 אברמס. מאוחר יותר הותקן הצ'ובהם גם בטנקי המערכה הבריטים צ'אלנג'ר 1, צ'אלנג'ר 2 וצ'אלנג'ר 3.

## לקריאה נוספת
*Zaloga, Steven J. **M1 Abrams Main Battle Tank 1982-1992**, Osprey Publishing 1993

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טכנולוגיה צבאית
יצחק נוסינוב

**יצחק נוסינוב** (14 ביולי 1889 צ'רניחוב ווהלין - 31 באוקטובר 1950 מוסקבה) היה חוקר ומבקר ספרות יהודי-סובייטי. כתב ברוסית ויידיש.

## קורות חיים
נוסינוב לא קיבל חינוך יהודי מסורתי, הוא למד אצל מורים פרטיים ועסק בהשכלה פרטית. ב-1906 הוא הצטרף אל שורותיה של תנועת הבונד. ב-1910 סיים לימודים בגימנסיה בוורשה, יותר מאוחר למד פילולוגיה באוניברסיטאות של שווייץ ואיטליה. ב-1917 הוא חזר לרוסיה, ושנתיים לאחר מכן הצטרף אל שורותיה של המפלגה הקומוניסטית. למשך זמן קצר ניהל את הסניף של היבסקציה בקייב. בסוף שנת 1920 היה מנהל של קולטור-ליגע באוקראינה. בשנת 1921 הוא יסד וערך יחד עם נחום אויסלנדר ודוד הופשטיין את סדרת ספרי שירה ליריק, במסגרתה יצאו לאור 10 ספרים. ב-1922 הוא עבר למוסקבה, ושלוש שנים לאחר מכן החל ללמד ספרות באוניברסיטאות בעיר. בתחילת 1933 הוא היה יחד עם משה ליטבקוב ופרץ מרקיש מחמשת הסופרים היהודיים, שנבחרו לייצג את הספרות היהודית באספה של כלל הסופרים של ברית המועצות.

הוא פרסם מאמרים בנושאי ספרות במספר עיתונים וכתבי עת ביידיש, ביניהם עמעס, די רויטע וועלט ואחרים. הוא כתב מספר ערכים בשביל האנציקלופדיה הסובייטית הגדולה והאנציקלופדיה הספרותית, כמו כן היה חבר המערכת של האחרונה. בזמן מלחמת העולם השנייה הוא היה חבר בוועד היהודי האנטי פשיסטי.

רדיפות כנגדו החלו בתקופת המאבק נגד קוסמופוליטיות, בתור תירוץ השתמשו בספרו "**פושקין והספרות העולמית**", במחקר זה הוא ניסה לאמוד את השפעת סופרים מערביים על יצירתו של משורר וסופר רוסי מפורסם אלכסנדר פושקין, מתנגדיו טענו כי הספר הוא אנטי פטריוטי. הוא נעצר ב-1949 ונפטר במאסר בהיותו בן 61.

## קישורים חיצוניים
* 
* הספרייה היהודית הווירטואלית 
* אנחנו כאן 
* 

## הערות שוליים

קטגוריה:יהודים רוסים
קטגוריה:מבקרי ספרות רוסים
קטגוריה:בונדיסטים
קטגוריה:סובייטים שנולדו ב-1889
קטגוריה:סובייטים שנפטרו ב-1950
רוח כדים

**רוח כדים** היא גלריה ישראלית לאמנות הממוקמת בירושלים ומתמחה בהצגת קדרות ופיסול קרמי.

"רוח כדים" הוקמה בשנת 1987 כקואופרטיב להצגה ומכירה של יצירות קדרות ופיסול קרמי, ובתמיכה של קרן ירושלים. באותה עת התמעטו אפשרויות ההצגה והמכירה של יצירות כאלו והקואופרטיב, שהכיל 15 אמנים שונים, אפשר הצגה ומכירה של מדיום זה. על האמנים שהיו חברים בקואופרטיב במשך השנים נמנים שולמית מילר, רני גילת, אמנון ישראלי ואחרים. בנוסף לתצוגה הרגילה, במשך השנים נערכו בגלריה תערוכות יחיד ותערוכות קבוצתיות שונות. בשנת 1988, לדוגמה, נערכה במקום תערוכת הוקרה להדוויג גרוסמן.

## קישורים חיצוניים

קטגוריה:ירושלים: גלריות לאמנות
קטגוריה:קרמיקה ישראלית
סלבדור רייס מונטאון

**סלבדור רייס מונטאון** (בספרדית: **Salvador Reyes Monteón**;  20 בספטמבר 1936 - 29 בדצמבר 2012) היה כדורגלן מקסיקני ששיחק בעמדת החלוץ במועדונים במקסיקו ובארצות הברית ובנבחרת מקסיקו.

## קריירת כדורגל
רייס החל את הקריירה שלו בגוודלחרה מליגת העל המקסיקנית. הוא שיחק במועדון במשך 14 עונות, בהן ערך 282 הופעות ליגה, הבקיע 122 שערים וזכה ב-7 אליפויות, הראשונה מביניהן בשנת 1954. בשנותיו האחרונות כשחקן שיחק במועדונים נוספים בארצות הברית ובמקסיקו.

רייס יצג את מקסיקו בזירה הבינלאומית. הוא ערך 49 הופעות בנבחרת מקסיקו בין השנים 1956 ו-1966, בהן הבקיע 14 שערים. הוא לקח חלק בשלושה מונדיאלים: 1958, 1962 ו-1966.

לאחר פרישתו ממשחק פעיל החל רייס לאמן מספר קבוצות במקסיקו, הידועות שבהן הן גוודלחרה וטיגרס.

ב-19 בינואר 2008, כשהוא בן 71, ערך רייס הופעת ליגה במדי גוודלחרה, כשבעט את בעיטת הפתיחה של המשחק והוחלף מיד לאחר מכן במשחק נגד אוניברסידד נסיונל במסגרת המחזור הראשון. ב-29 בדצמבר 2012 נפטר רייס.

## קישורים חיצוניים

קטגוריה:כדורגלנים מקסיקנים
קטגוריה:חלוצי כדורגל מקסיקנים
קטגוריה:כדורגלני גוודלחרה
קטגוריה:כדורגלני נבחרת מקסיקו
קטגוריה:גוודלחרה: כדורגלנים
קטגוריה:כדורגלני מונדיאל 1958
קטגוריה:מאמני כדורגל מקסיקנים
קטגוריה:ילידי 1936
קטגוריה:מקסיקנים שנפטרו ב-2012
האוניברסיטה העממית העברית (ברית המועצות)

**האוניברסיטה העממית העברית** (או בשמה הקצר **האוניברסיטה העממית**; ברוסית: **Еврейский народный университет**) היו קורסי מתמטיקה מחתרתיים בלתי רשמיים שהתקיימו במוסקבה בירת ברית המועצות בין השנים 1978 ל-1982. ממנו בהמשך הוקמה "האוניברסיטה המוסקבאית העצמאית"

## היסטוריית ההקמה
רעיון הקמת האוניברסיטה צץ אצל בלה סובוטובסקייה וואלרי סנדרוב לאחר שתשאלו מועמדים לפקולטה מכנית-מתמטית בעלי ידע עשיר שלא עברו מבחני הקבלה בגלל מוצאם. המחזור הראשון בעל 14 סטודנטים גויס כבר ב-1978 הישר לאחר השיחות. באותה השנה הלימודים התקיימו בדירת בלה סובוטובסקייה.

בשנים לאחר מכן התקבלו בכל שנה יותר מ-100 סטודנטים אך חלקם נשר. כך מתוך 120 שהתקבלו ב-1980 נשארו רק 60. הלימודים התקיימו בהמשך במספר שכונות במוסקבה ולכיתות סדירות שימש השם "קורסי העלאת הכשרת מורי בתי ספר ערב מתמטיים"

## הסגל
הרצאות הועברו על ידי:
יוסף ברנשטיין, בוז'יץ', וינוגרדוב (חשבון אינפיניטסימלי), גינזבורג (אלגברה), אנדריי זלבינסקי (ח"א), קאנוביי, קראסילש'יק, קוזניצקי (תורת גלואה), קולאקוב (אלגברה), לייטס, ליצ'אגין, מארינוב (פיזיקה), ג'ון מילנור (1980), אוניש'יק (אלגברה ליניארית), סנדרוב (ח"א), סמירנוב, סוסינסקי (אלגברה), טיורין (תורת ההסתברות), פייגין (אלגברה), דמיטרי פוקס (גאומטריה, אלגברה ליניארית), שן (ח"א), שחטמן.
סמינריונים הועברו על ידי בוצ'ארוב, סרגיי דוז'ין, קנייבסקי, סאמוחין. סמינר מעשי הועבר על ידי פוקס, זלבינסקי ופייגין בין השנים 1980–1983.

## פירוק והמשך הדרך
ב-1982 לאחר גילוי רשימות הסטודנטים בעקבות מעצרם של ואלרי סנדרוב וקנייבסקי נחשף דבר פעילות הקורסים. היוזמת השנייה נדרסה על ידי משאית, ככל הנראה, בכוונת זדון.

מסתיו אותה השנה רוב הפעילות נפסקה פרט לקבוצה שגויסה מבית הספר מס' 57 והשלמת חלק מן הקורסים עד אביב 1983.

בין השנים 1986 ל-1988 בעקבות שינוי הגישה להגירה רוב המשתתפים והמרצים בקורסים עזבו את ברית המועצות. השאר יסדו את "האוניברסיטה העצמאית" שהפכה לרשמית ב-1991.

## הערות שוליים

קטגוריה:ברית המועצות: היסטוריה
קטגוריה:פעילות יהודית בברית המועצות
קטגוריה:מוסקבה: אוניברסיטאות ומכללות
קטגוריה:מוסקבה: היסטוריה
קטגוריה:יהדות ברית המועצות
חיים אלפרין

**חיים אלפרין** (11 באפריל 1899, א' באייר תרנ"ט – 28 במרץ 1967, ט"ז באדר ב תשכ"ז) היה פעיל ציבור בתל אביב, מפקד משטרת תל אביב מייסודה בשנת 1921 ועד 1927, ממייסדי מגן דוד אדום והמשמר האזרחי בעיר ומנהל "מוזיאון הארץ" בשנותיו הראשונות.

## ביוגרפיה
נולד בשנת 1899 במינסק שבאימפריה הרוסית (בשטחי בלארוס של היום), בן לזליג וראשה רבקה אלפרין. למד בחדר מתוקן ואצל הרב אליעזר רבינוביץ.

בעצת רבו עלה לארץ ישראל ב-1913 ולמד בגימנסיה הרצליה. עם פרוץ מלחמת העולם הראשונה קיבל את הנתינות העות'מאנית ונשאר בארץ ישראל. עם גירוש תל אביב ב-1917 עבר עם יתר תלמידי הגימנסיה לכפר הנוער מאיר שפיה, ועם כיבוש הארץ בידי הבריטים חזר עם הגימנסיה לתל אביב ונמנה עם בוגרי מחזור ו' שלה. בשנת 1919 התנדב לגדודים העבריים ושירת שנתיים וחצי בגדוד "הראשון ליהודה".

ב-1921, עם הענקת מעמד של עיר עצמאית לתל אביב, הוקמה בה משטרה עירונית, משטרת תל אביב, ואלפרין מונה למפקדה. בתחילת דרכה כללה משטרת תל אביב קצין אחד, סמל אחד, רב-טוראי אחד ו-20 שוטרים. כעבור חמש שנים שרתו בה 69 שוטרים ובשיאה היו בה 80 שוטרים. אלפרין סייע גם להקמת תזמורת המשטרה, ובשנת 1925 השתתף בהקמת גדוד הכבאים הראשון ביישוב. ב-1 בינואר 1927 סופחה משטרת תל אביב למשטרת המנדט, ובעקבות זאת התפטר אלפרין מתפקידו. 

ניהל את סניף חברת הביטוח "אוניון דה פאריז" בתל אביב. ביוני 1930 השתתף ביסוד אגודת מגן דוד אדום בתל אביב, ועד 1933 היה מפקדו הראשון של הגדוד לעזרה ראשונה.

ב-13 בפברואר 1938 מונה לחבר בוועדה להכנת התגוננות בפני התקפות מהאוויר בתל אביב, ועם ייסוד המשמר האזרחי בעיר מונה למפקדו. באוגוסט 1944 מונה למפקח עירוני ראשי בתל אביב. ב נעצר עם יתר ראשי היישוב, והיה עצור כחודשיים במחנה המעצר בלטרון. ביוני 1948 מונה לחבר לוועדה לחקירת תלונות על הגיוס, תפקיד ממנו התפטר עם חבריו לוועדה בסוף 1948. 

אלפרין המשיך בתפקידו כמפקח ראשי בעירית תל אביב תפקיד גם לאחר הקמת המדינה. במסגרת תפקידו הוא היה אחראי על נושא הארכאולוגיה מטעם העירייה, ועמד בקשר עם אגף העתיקות בקשר לחפירות בתל אביב. בנובמבר 1958 הוא מונה למנהל אדמיניסטרטיבי של מוזיאון הארץ ושימש בתפקיד זה עד לפטירתו.

ב-1934 נישא לאדריכלית ג'ניה אוורבוך, בתו של הרוקח זאב אוורבוך ולהם בן יחיד, דניאל (דני) אלפרין, עורך דין (1936–2015).

בשנת 1967 נפטר אלפרין בבית החולים איכילוב בתל אביב בשנת ממחלת לב והוא בן 68.

## לקריאה נוספת
* 'אלפרין, חיים', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 52. 

## קישורים חיצוניים

* 
* 

## הערות שוליים

קטגוריה:יהודים בלארוסים
קטגוריה:אנשי העלייה השנייה
קטגוריה:בוגרי גימנסיה הרצליה
קטגוריה:עובדי עיריית תל אביב-יפו
קטגוריה:מנהלי מוזיאונים בישראל
קטגוריה:מגורשי תל אביב
קטגוריה:מוזיאון ארץ ישראל
קטגוריה:עצורי השבת השחורה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1899
קטגוריה:ישראלים שנפטרו ב-1967
רבקה לזובסקי

**רבקה לזובסקי** (נולדה ב-29 במאי 1946) היא חוקרת חינוך ישראלית, פרופסור לייעוץ חינוכי ולמידה במכללה האקדמית בית ברל ויו"ר תנועת ויצו העולמית לשעבר, פעילה לקידום ופיתוח מקצוע הייעוץ החינוכי בישראל ולקידום מעמד האישה.

## ביוגרפיה
לזובסקי נולדה במונטווידאו בירת אורוגוואי, וגדלה בשכונת מהגרים יהודים ניצולי שואה. משפחתו של אביה היגרה לעיר בשנת 1905 מרוסיה, וסבה מצד האב היה ממקימי הקהילה היהודית במונטווידאו. לאחר אירועי ליל הבדולח נמלטה משפחתה של אמה מווינה שבאוסטריה המסופחת לגרמניה הנאצית, והיגרה למונטווידאו בשנת 1939. סבתה מצד האם הייתה ממייסדות ארגון ויצו באורוגוואי. הוריה נפגשו במונטווידאו, ולאחר שלוש שנות היכרות התחתנו וילדו שלושה ילדים. אביה הפך לרופא השיניים היהודי הראשון באורוגוואי ואמה, שגדלה לתוך ארגון ויצו, הפכה לימים לנשיאת הארגון באורוגוואי.

לזובסקי למדה עברית בבית הספר היסודי במונטווידאו, ובגיל 16 סיימה סמינר למורות לשפה העברית. כשנה לאחר מכן, נשלחה ללימודים במכון גולד בירושלים, והשתתפה בחידון התנ"ך כנציגת אורוגוואי. בחידון היא פגשה את דוד בן-גוריון, ששכנע אותה להישאר בישראל ולעלות. בזמן שהותה בישראל היא הכירה את אריה שלימים הפך לבעלה, אשר עבד במשרד אדריכלים, ולאחר שעלתה לישראל ב-1977 נישאו השניים.

לזובסקי סיימה תואר ראשון ושני בהצטיינות. את התואר הראשון למדה בחוג לסוציולוגיה, ואת התואר השני עשתה כחלק מהמחזור הראשון בחוג לייעוץ חינוכי.

עם סיום לימודי התואר השני, הצטרפה לצוות ההוראה בגימנסיה הרצליה בתל אביב, ובנתה את הייעוץ החינוכי במוסד. 13 שנים לאחר מכן, היא חזרה לאקדמיה ללימודי התואר השלישי, וכתבה את עבודת הדוקטורט על הכוון תלמידים במעבר לתיכון.

עם סיום לימודי התואר השלישי, היא הצטרפה לסגל ההוראה באקדמיה בחוג לייעוץ חינוכי ובקורסים למנהלים. במקביל, היא חיברה ופיתחה את תוכנית הלימודים לתואר שני בייעוץ חינוכי במכללת בית ברל, ניהלה אותה, ושימשה כראש המגמה במשך 14 שנים. במקביל לתפקידה כראש המגמה, היא ייסדה את אגודת היועצים החינוכיים בישראל, ונבחרה פעמיים לכהן כיושבת הראש של האגודה. בנוסף, היא חיברה את קוד האתיקה המקצועית הראשון של היועצים החינוכיים בישראל, וחלקים מעבודת הדוקטורט שלה הופיעו באתיקה של החינוך. כמו כן, היא יסדה וערכה את כתב העת המדעי "הייעוץ החינוכי". בשנים 1991 ו-2004, היא קיבלה את "פרס הייעוץ", על תרומתה האקדמית והפרופסיונלית לקידום הייעוץ החינוכי בישראל.

לארגון ויצו היא הצטרפה לאחר שעלתה לישראל. בשנות ה-90 היא שימשה כיו"ר ארגון חינוך ודור ההמשך, בהנהלה העולמית של הארגון. משנת 2012 ועד ינואר 2020 כיהנה כיו״ר ויצו בהתנדבות.

## ספרים
* **מרחב ונחלה בייעוץ חינוכי: ספר יובל הח"י של המגמה לייעוץ חינוכי**, 1998.
* **מבוך השמירה על סודיות בייעוץ חינוכי: תאוריה, מחקר ומעשה**, 2010.

## קישורים חיצוניים

* 
* 
* 
* קוד האתיקה של אגודת היועצים החינוכיים בישראל
* 
;מאמרים
* 
** .
* 
* 
*
* .
* 
* 

## הערות שוליים

קטגוריה:יועצים חינוכיים
קטגוריה:סגל המכללה האקדמית בית ברל
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:ראשי ויצו
קטגוריה:ישראליות ילידות אורוגוואי
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1946
קטגוריה:ישראלים שנולדו ב-1946
העי"ג (סרט)

**העי"ג** (באנגלית: **The BFG**) הוא סרט קולנוע אמריקאי מ-2016 בבימויו של סטיבן ספילברג. הסרט מבוסס על ספר הילדים "העי"ג" מאת רואלד דאל. בסרט מככבים מארק ריילנס, רובי ברנהיל, רבקה הול, ביל היידר, פנלופי וילטון, ג'מיין קלמנט ורייף ספול.

## תקציר העלילה

במרכז העלילה ילדה יתומה בשם סופי, המתגוררת בבית יתומים. סופי מתיידדת עם ענק, אותו היא מכנה "עי"ג" (ענק ידידותי גדול) ויחד הם יוצאים להרפתקה להצלת ילדי העולם מסכנה האורבת להם מענקים רשעים אוכלי ילדים.

## דמויות ושחקנים
*מארק ריילנס - עי"ג
*רובי ברנהיל - סופי
*פנלופי וילטון - המלכה
*רבקה הול- מרי, משרתת המלכה
*ג'מיין קלמנט - ענק רשע אוכל ילדים
*ביל היידר - ענק רשע זולל דם
*רייף ספול
*אדם גודלי

## הפקה
פיתוח הסרט החל עוד בשנת 1991 כשחברת אמבלין אנטרטיינמנט בבעלותם של סטיבן ספילברג, פרנק מרשל וקתלין קנדי חברה לאולפני סרטי פרמאונט במטרה להפיק סרט לייב אקשן המבוסס על ספרו של רואלד דאל. תסריט ראשון של הסרט נכתב על ידי בני הזוג ניקולס קאזאן ורובין סוויקורד. במהלך השנים שוכתבו התסריטים ולהפקה נכנסו גופים חדשים כמו חברת דרימוורקס ואולפני וולט דיסני. את התסריט הסופי כתבה מליסה מתיסון שחיברה גם את התסריט לסרטו של ספילברג "אי.טי. - חבר מכוכב אחר". לקראת סוף 2014 לוהק לתפקיד עי"ג השחקן האנגלי מארק ריילנס. אחריו לוהקה לתפקיד סופי, רובי ברנהיל, שחקנית אנגלייה ללא ניסיון קודם בקולנוע, שקודם לכן הופיעה רק בתפקיד משני בתוכנית ילדים של ה-BBC, "מועדון השעה 4". שאר השחקנים לוהקו במהלך 2015.

צילומי הסרט התבצעו בין מרץ ליוני 2015 בוונקובר שבקנדה. תקציב הסרט הסתכם בכ-140 מיליון דולר. הסרט היה כישלון קופתי בארצות הברית והכניס רק 55 מיליון דולר, ברחבי העולם הכניס הסרט עוד כ-127 מיליון דולר.

## קישורים חיצוניים

* 

;**ביקורות**
* 
* 
* גידי אורשר, "העי"ג" - העתק שמש חיוור ל"אי.טי" - סולם אורשר, 2 ביולי 2016
* 
* 
* 
* 
* יעל שוב, סרטו החדש של שפילברג אמנם קצת דל וארוך מדי, אך מלא קסם והומור, באתר Time Out ישראל, 30 ביוני 2016

## הערות שוליים

קטגוריה:דיסני: סרטים
קטגוריה:המלוכה הבריטית בתרבות
קטגוריה:סרטי 2016
קטגוריה:סרטי הרפתקאות אמריקאיים
קטגוריה:סרטי סטיבן ספילברג
קטגוריה:סרטי פנטזיה אמריקאיים
קטגוריה:סרטי תלת-ממד
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים המבוססים על ספרי רואלד דאל
קטגוריה:סרטי וולט דיסני
קטגוריה:סרטים המבוססים על רומנים בריטיים
קטגוריה:סרטים עם מוזיקה מאת ג'ון ויליאמס
ענבל אשל כהנסקי

**ענבל אשל כהנסקי** (נולדה ב־1977) היא משוררת ועורכת שירה ופעילה פמיניסטית ישראלית.

## קורות חיים

ענבל אשל כהנסקי נולדה בירושלים. בשנת 2000 סיימה תואר ראשון במדעי ההתנהגות במכללה למינהל. בוגרת קורס מנחי קבוצות שירה ופרוזה של מתא"ן (בהנחיית אלישבע גרינבאום וליאת קפלן) ובוגרת כיתת השירה מזמור, של משיב הרוח (בהנחיית יורם ניסנוביץ ואליעז כהן) ומכללת עלמה (בהנחיית ענת זכריה ואגי משעול).

שיריה פורסמו בכתבי עת, בהם דג אנונימי, אוקפי, שבו, כרמל, נתיבים ועיתון 77 ובעיתונים היומיים ידיעות אחרונות, הארץ ומעריב. פורסמו מספר ראיונות עמה ורשימות על שירתה, בעיתונים, מגזינים ואתרי אינטרנט. שירתה עוסקת במספר נושאים עיקריים: היותה אם לילדתה, התמודדותה עם השפעות התסמונת הנוירולוגית ממנה היא סובלת, וארוטיקה לעיתים חסרת מעצורים. נכון לשנת 2021 יצאו לאור חמישה ספרי שירה שלה.

נוסף לעיסוקה בכתיבה, היא פעילה מאוד בסצנת השירה בארץ והשתתפה בעשרות אירועי שירה, עוסקת בעריכת שירה ומנחה סדנאות כתיבה. היא השתתפה בהקמתן של מספר קבוצות כתיבה, ביניהן קסת (בה היו חברים גם ננו שבתאי, רונן אלטמן קידר ודנה גולדברג).

החל מגיל 16, הייתה ענבל מפיקה ופעילה בקהילה הישראלית של מופע הקולנוע של רוקי. נושא החוזר בשיריה ובהרצאה שנתנה לקהל הרחב

יחד עם גל אלגר וחני צפריר, אשל-כהנסקי ערכה את דף הפייסבוק הפופולרי "שירת אשה - שיר ביום", המתמקד בפרסום שירה הנכתבת על ידי נשים. ענבל הייתה ממארגני ומנחי המיזם החברתי-ספרותי ההתנדבותי - "בוק סרפינג", והייתה פעילה בגן ריחות וצלילים בפארק רעננה, מיזם חברתי כלכלי. בנוסף, ענבל ערכה את הפודקאסט "קול השירה" עם בן זוגה.

בשנים האחרונות, ענבל החלה לעסוק באמנות רב תחומית. היא עובדת ויוצרת בסטודיו שלה בבית ובסטודיו של גלריית בית היוצר בחסות עמותת דרור. מתמקדת בציור בטכניקות מעורבות ובעיקר עוסקת בצריבת עץ. עבודות שלה הוצגו ומוצגות בארץ. תערוכת יחידה ראשונה שלה הוצגה בתל אביב, בספטמבר 2018.

אשל-כהנסקי מתמודדת עם תסמונת נוירולוגית בשם אסנשל מיוקלונוס, שבאה לידי ביטוי בתנועות לא רצוניות ועוויתות מלוות ברעד וגמגום. ספרה השני **סמאל אהובי**, עוסק בהחמרה שחלה למשך שנה בעוויתות, ובהתמודדות עם הנכות.

התגוררה ברעננה, עם בן זוגה לחיים וילדתם המשותפת.

ב-8 למרץ 2024 נכנסה לקומה, עקב סיבוך רפואי לא צפוי. היא טרם התעוררה ממצבה זה.

## ספריה (שירה)
* **פראי היום** (כרמל, תשס"ט 2009, בעריכת רונן אלטמן קידר. הוצאה מחודשת בפרדס, 2017)
***סמאל אהובי** (פרדס, תשע"ג 2013, בעריכת יקיר בן משה)
***שואגת בלולאת-אינסוף** (פרדס, תשע"ו 2016, בעריכת גל אלגר)
***במקום אחר חוץ לזמן** (פרדס, יצא בתשע"ט 2019, בעריכת דיתי רונן)
* ** אאוס ורודת האצבעות** (עתון 77, 2021, בעריכת שז)
* **אישה שהיא אַרְיָה** (קינמון, 2024, בעריכת רונן אלטמן קידר)

## קישורים חיצוניים

* 

* דף הפייסבוק "שירת אשה - שיר ביום"
* אתר האינטרנט של הפודקאסט "קול השירה"
* 
* ראיון עם ענבל אשל כהנסקי למגזין טיים אאוט תל אביב, פברואר 2013
* ענבל אשל כהנסקי מתארחת בתוכנית הרדיו "נוף פתוח" של קובי אייל, ברדיו עמק יזרעאל, מרץ 2013
* ענבל אשל כהנסקי מתארחת בתוכנית הרדיו "על מחשבים ומחשבות" של מוטי גרנר, ברדיו אורנים, אפריל 2013
* 

## הערות שוליים

קטגוריה:משוררות ישראליות
קטגוריה:משוררות כותבות עברית
קטגוריה:נכים ישראלים
קטגוריה:עורכות ספרותיות ישראליות
קטגוריה:בוגרות תיכון רוטברג (רמת השרון)
קטגוריה:בוגרות המסלול האקדמי המכללה למינהל
קטגוריה:ישראליות שנולדו ב-1977
קטגוריה:ישראלים שנולדו ב-1977
גדי רונן

ממוזער|גדי רונן (מימין) וחברי החצר האחורית
**גֶּדי רונן** (נולד ב-21 בפברואר 1977) הוא זמר-יוצר, פסנתרן ומפיק מוזיקלי הפועל עצמאית ובנוסף חבר בלהקות "החצר האחורית", "1:1" ו"דבק".

## ביוגרפיה
רונן נולד וגדל במושב ניר צבי. במושב פגש את חבריו ללהקת "דבק" (בועז ריינשרייבר - גיטרה ושירה, עידו אופק - בס וגיטרה, נדב ברקן - תופים) בה היה סולן וניגן בקלידים. הלהקה הוציאה שני אלבומים כשרונן וריינשרייבר אחראים על כתיבת השירים והלחנתם. במהלך הקריירה המוזיקלית שלו, הוא לקח חלק גם בהרכב "1:1 (בועז ריינשרייבר, גֶדי רונן ומור שטייגל) " ו"החצר האחורית" (יעקב רוטבליט, תומר יוסף ואיתמר ציגלר. בנוסף, הוא שיתף פעולה עם יוצרים כמו יענקל'ה רוטבליט וערן בר-גיל.

בשנת 2017, רונן יצא לקריירת סולו והוציא את אלבום הבכורה "אומרים שזה אתה". האלבום זכה להצלחה והביא אותו להופעות ברחבי הארץ, כולל בפסטיבלים ובמועדונים מובילים.

בנוסף להופעותיו בישראל, רונן הופיע גם באירופה, כולל בערים כמו ברלין ופריז, שם הציג את שיריו בפני קהל בינלאומי. הוא גם שיתף פעולה עם אמנים מחו"ל, כולל הפקות משותפות עם מוזיקאים מבריטניה וגרמניה.

יחד עם בועז ריינשרייבר המשיך רונן לפרויקט "1:1", בו הלחינו את כתביו של המשורר ערן בר גיל. מדובר בפרויקט של שיתוף פעולה בין המשורר והסופר בר-גיל (יליד 1969), טייס קרבי לשעבר ומורה טיסה במקצועו, ומוזיקאים שונים, המלחינים את יצירותיו. בשלושת אלבומי הפרויקט הלחין וביצע רונן כמחצית מהשירים.

בהמשך רונן הפיק אלבומים ליוצרים שונים, ביניהם גם יענקל'ה רוטבליט, איתו עבד על האלבומים "צומת עלעול" ו"מדינת היהודים חלק א' וב'".

העבודה עם רוטבליט המשיכה בפרויקט החצר האחורית, שם רונן, תומר יוסף ואיתמר ציגלר הלחינו את שיריו של רוטבליט. האלבום, הכולל ארבעה עשר שירים (מתוכם ארבעה בהלחנתו של רונן), יצא בשנת 2013 וזכה לתשבחות המבקרים והקהל. בשנת 2017 יצא האלבום השני של ההרכב בו הלחין וביצע רונן שלושה שירים.

במקביל לעבודה בהרכבים השונים עבד רונן גם על אלבומי סולו. בשנת 2012 הוציא מיני-אלבום בשם "הרצל בולברד" שכלל חמישה שירים. בשנת 2015 החל לעבוד על אלבום נוסף. האלבום, "אומרים שזה אתה", יצא בשנת 2017 בהפקתו של אורי וינוקור.

## דיסקוגרפיה
**אלבומי סולו**
* הרצל בולברד, 2012 (מיני-אלבום)
*ממוזער|גדי רונן וחברי החצר האחוריתאומרים שזה אתה, 2017
**להקת דבק**
* דבק, 2005
* נגרים, 2006
**[[אחד חלקי אחד|פרויקט 1:1]]**
* 1:1, 2006
* ברזל, 2008
* אושר, 2012
**פרויקט [[החצר האחורית]]**
* החצר האחורית, 2013
* החצר האחורית 2, 2017

**שיתוף פעולה עם [[יענקל'ה רוטבליט]] והפקה**
* מדינת היהודים/קטעים, 2004
* מדינת היהודים/חלק ב', 2005
* צומת עלעול, 2011

## קישורים חיצוניים

* 

* 

## הערות שוליים

קטגוריה:זמרים ישראלים
קטגוריה:זמרים השרים בעברית
קטגוריה:זמרים-יוצרים
קטגוריה:ניר צבי: אישים
קטגוריה:ישראלים שנולדו ב-1977
מרדכי זיסמן

ממוזער
**מרדכי (מוּני) זיסמן** (12 בינואר 1921 - 17 באוגוסט 2010) היה אסיר ציון ופעיל של גורדוניה ברומניה, סופר ומהנדס העיר חולון (1986-1974).

נולד בעיירה דומברובני שבבסרביה, בן לשיינה־רחל ושמשון זיסמן והאח הצעיר לשלוש אחיותיו: סוניה, אסתר ויהודית.

לאחר סיפוח בסרביה לברית המועצות ב-1940, נשלח על ידי מוסדות התנועה הציונית גורדוניה בבוקרשט לפעילות בשטח הכבוש. שנה לאחר מכן נאסר בקישינב על ידי הNKVD בעוון פעילותו הציונית־מחתרתית, ונשלח למאסר למשך עשר שנים בבתי סוהר ובמחנות העבודה בסיביר. לאחר שחרורו רותק למשך שש שנים נוספות לכפר דולגי-מוסט Долгий Мост.

בשנת 1972 עלה לישראל עם אשתו, שרה, ושני ילדיהם.

עבד כמהנדס העיר חולון בין השנים 1974 ל-1986 (עד ליציאתו לגמלאות).

בשנת 1994 הוציא את ספרו הראשון "גשר ארוך" המגולל את דרך החתחתים שעבר עד שזכה לעלות לארץ ישראל. זהו גם פירוש שמו של הכפר אליו רותק לאחר שחרורו, ובו הקים את משפחתו.

בשנת 2001 הוציא לאור את ספרו השני "השלטון והעיור (אורבניזציה) בארץ ישראל ובמדינת ישראל" העוסק בפיתוח עירוני לאורך ההיסטוריה היישובית של ארץ ישראל.

## ראו גם
* גורדוניה

## לקריאה נוספת
* מרדכי זיסמן, **גשר ארוך**, מורשת, 1994
* מרדכי זיסמן, **השלטון והעיור (אורבניזציה) בארץ ישראל ובמדינת ישראל**, טליגרף, 2001

קטגוריה:חברי גורדוניה
קטגוריה:אסירי ציון בברית המועצות
קטגוריה:סופרים ישראלים
קטגוריה:מהנדסים ישראלים
קטגוריה:ישראלים שנולדו ב-1921
קטגוריה:ישראלים שנפטרו ב-2010
קריסטין הרמל

**קריסטין הרמל** (באנגלית: **Kristin Harmel**; ) היא סופרת אמריקאית יהודייה.

נולדה בניוטון, מסצ'וסטס, פרוור של בוסטון.

עבודת הכתיבה הראשונה שלה הייתה בגיל 16 ככתבת ספורט עבור העיתון "סיינט פיטרסברג טיימס" וכתב העת "AllSports" של טמפה, תוך כדי לימודיה בתיכון Northeast בסיינט פיטרסברג, פלורידה. הרמל היא בוגרת אוניברסיטת פלורידה וכתבה במשך יותר מעשור עבור כתב העת פיפל. כתבותיה התפרסמו בעשרות כתבי עת שונים.

הרמל התגוררה בפריז, לוס אנג'לס, ניו יורק, בוסטון ומיאמי, וגרה כעת באורלנדו, פלורידה, עם בעלה ג'ייסון.

## ספריה
הרמל כתבה ספרים שתורגמו לשפות רבות ברחבי העולם:
* 2006: How to Sleep with a Movie Star
* 2007: The Blonde Theory
* 2007: נשיקה צרפתית (The Art of French Kissing)
* 2008: When You Wish
* 2009: איטלקית למתחילים (Italian for Beginners)
* 2010: After
* 2012: המתיקות שבשכחה (The Sweetness of Forgetting)
* 2014: החיים שנועדו לי (The Life Intended)
* 2016: רק עוד יום אחד (How to Save a Life: A Novella)
* 2016: כשניפגש שנית (When We Meet Again)

### ספריה שתורגמו לעברית
* 2019: הדירה ברחוב אָמֶלי, מאנגלית: ניצה פלד
* סודות בית השמפניה, 2019, מאנגלית: ניצה פלד 2020, מודן, הוצאת הכורסא
* יער הכוכבים הנמוגים, מאנגלית: ניצה פלד, הוצאת הכורסא, 2021
*2022: ספר השמות האבודים (הוצאת הכורסא) The book of lost names
* הבת הסודית, מאנגלית: ניצה פלד, הוצאת הכורסא, 2024
* איך לתפוס כוכב, מאנגלית: ניצה פלד, הוצאת הכורסא, 2024

## קישורים חיצוניים

* 
* 
* דף הבית של קריסטין הרמל 
* דף הפייסבוק של קריסטין הרמל
* 
* 
*
* 

## הערות שוליים

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת פלורידה
קטגוריה:בוגרי אוניברסיטת פלורידה
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
בייק אוף ישראל

**בייק אוף ישראל** הייתה תוכנית מציאות ישראלית העוסקת באפייה, שמבוססת על התוכנית הבריטית המצליחה "The Great British Bake Off" שמשודרת ב-BBC משנת 2010. ישראל הצטרפה ל-19 מדינות שהחלו לשדר גרסה משלהן לפורמט, ביניהן צרפת, דנמרק, הולנד וטורקיה.

העונה הראשונה שודרה מה-9 באפריל 2016 עד ה-9 ביוני 2016 בערוץ 2 במסגרת שידורי קשת, והמנחות היו פאולה רוזנברג ואיה קרמרמן. העונה השנייה שודרה בקשת 12 מה-4 בפברואר 2018 עד 7 במאי 2018, בהנחיית קורין גדעון.

## מבנה התוכנית
### בעונה הראשונה
בעונה הראשונה התחרות הייתה בין צוותים, שבכל אחד מהם שני מתמודדים. הצוותים ביצעו בכל פרק משימות שונות, וקיבלו ציונים משלושת השופטים.
***בשלב הראשון:** לאחר מיונים רבים נבחרו 14 זוגות המתמודדים האחד בשני. כאשר כל זוג קיבל שתי משימות. בסיום כל תוכנית השופטים בחרו את הזוג המצטיין ואת הזוג המודח מהתוכנית. בשלב זה הנבחרת פוצלה לשתי קבוצות כאשר בכל תוכנית השתתפו רק חצי מהנבחרת ולא כולה.
***בשלב השני:** השלב השני זהו שלב הנבחרת בו כל הנבחרת התמודדה יחד. אל שלב זה הגיעו עשרה זוגות. אולם חוקי הפורמט נשארו כמו בשלב הראשון.

### בעונה השנייה
התחרות היא בין יחידים, ולא בין צוותים.
באודישנים יש שני שלבים. השלב הראשון, טעימה עיוורת, שבו כל מתמודד מביא מנה שהכין בביתו. שלושת השופטים טועמים את המנות בלי לדעת מי הכין אותן, ומחליטים אם מי שהכין את המנה עובר לשלב השני, אודישן אפייה, שבו כל מתמודד מכין מנה תוך שעתיים ומגיש בעצמו את המנה שהכין לשלושת שופטים.

## השופטים
* קרין גורן (עונות 1–2) - שף קונדיטורית, מחברת ספרי בישול וספרי אפייה, עיתונאית ומנחת תוכניות בישול בטלוויזיה.
* עודד ברנר (עונה 1) - קונדיטור ושוקולטייר, ממקימי ובעלי מותג השוקולד מקס ברנר.
* רן שמואלי (עונה 1) - היה שף ראשי במסעדת "רוטשילד". מנהל עם גרושתו את קייטרינג "רן שמואלי".
* מאיר אדוני (עונה 2) - שף, מבעלי המסעדות "כתית", "מזללה", "בלו סקיי" ו"לומינה", כולן בתל אביב. שופט לשעבר בתוכנית "משחקי השף".
* אסטלה מושקוביץ' בלפר (עונה 2) - שף קונדיטורית, שוקולטיירית עילית ובעלת בית הספר הגבוה לאפייה וקונדיטוריה.

## העונה הראשונה
### מתמודדי העונה הראשונה

### משימות התוכנית בעונה הראשונה
#### שלב 2 הקבוצות
# עוגת גבינה, עוגת יום הולדת.
# עוגת שוקולד, עוגת חתונה.
# קינוחי כוסות, קינוח שנראה כמו מנה מלוחה.
# קינוחי מקלות, עוגת עיצוב חבוי.

#### שלב הנבחרת
# קינוח הר געש (אתגר המתכון הזהה), מבנים מרחבי העולם מג'ינג'ר ברד.
# קינוח קלאסי, גרסה מודרנית לקינוח הקלאסי.
# סלסלת לחמניות, כדור לוטוס נפתח (אתגר המתכון הזהה).
# מילפיי מודרני (אתגר המתכון הזהה), קינוח הגשה לשולחן.
# טארטלטים, פתי בר.
# שלושה קרמבואי (אתגר המתכון הזהה), פטיפורים.
# סופגניות וקינוחי חג (גלגל הצלה).
# חצי גמר: מרתון שלושה קינוחים בצלחות בגודל גדל וכמות מרכיבים עולה.
# גמר: קפקיקס ועוגיות ברמת גמר, עוגת ויטרינה ועוגת גמר.

## העונה השנייה
בעונה זו שעלתה לשידור ב-4 בפברואר 2018 לא מתחרים זוגות, אלא יחידים, ומשודר גם שלב האודישנים. את העונה הנחתה קורין גדעון, שהחליפה את רוזנברג וקרמרמן, שהנחו את העונה הראשונה. אל השופטת קרין גורן הצטרפו כשופטים השף מאיר אדוני והקונדיטורית אסטלה מושקוביץ' בלפר.

## קישורים חיצוניים

* בייק אוף ישראל באתר mako
* 
* 
* 

## הערות שוליים

קטגוריה:תוכניות מציאות ישראליות
קטגוריה:תוכניות מציאות ישראליות: בישול
קטגוריה:תוכניות טלוויזיה ישראליות שעלו לשידור בשנת 2016
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
פיטר שטראוס

[ממוזער|פיטר שטראוס עם [סוזן בלייקלי בסדרה "איש עשיר, איש עני"]]
**פיטר לורנס שטראוס** (באנגלית: **Peter Lawrence Strauss**; נולד ב-20 בפברואר 1947) הוא שחקן קולנוע וטלוויזיה יהודי- אמריקאי, הידוע מהופעותיו בסדרות טלוויזיה בשנות השבעים והשמונים של המאה העשרים.

## ביוגרפיה
שטראוס נולד בקרוטון-און-הדסון שבמדינת ניו יורק למשפחה יהודית. ב-1965 סיים את לימודי התואר בהאקלי סקול וב-1969 סיים את לימודיו באוניברסיטת נורת'ווסטרן.

אחד מתפקידיו הבולטים של שטראוס היה אייבל רוזנובסקי במיני-סדרה "קין והבל" עיבוד לספר באותו שם מאת ג'פרי ארצ'ר. ב-1979 זכה שטראוס בפרס אמי על תפקידו בסרט הטלוויזיה "The Jericho Mile". ב-1980 כיכב בגרסה מחודשת של הסרט "מלאך על כתפי" משנת 1946. הופעות נוספות בולטות בטלוויזיה היו במיני-סדרה "עני ועשיר" וסדרת ההמשך "עני ועשיר 2", וכן בסדרה "מצדה". בסרט הטלוויזיה משנת 1977 "Young Joe, the Forgotten Kennedy" גילם שטראוס את דמותו של ג'וזף קנדי ג'וניור.

ב-1970 כיכב שטראוס בסרט "חייל בכחול" וב-1983 שיחק בסרט "צייד החלל". כמו כן הופיע בסרטי קולנוע נוספים. ב-1982 דיבב את הדמות של ג'סטין, קפטן המשמר, בסרט האנימציה "על קסמים ועכברים". בסרט "Men Don't Tell" כיכב שטראוס בדמות בעל שאשתו מתעללת בו, לצדה של ג'ודית לייט. ב-2005 הופיע בסרט "טריפל איקס 2". הוא דיבב את הדמות של משה בסדרת האנימציה לילדים "K10C: Kids' Ten Commandments". ב-2002 כיכב בסדרה קצרת הימים "גוף ונפש" בתפקיד ד"ר אייזק בראון. היא דיבב את סטוקר ואן רוטן בשתי הגרסאות של הסדרה "האופנוברים ממאדים" בשנות התשעים ובשנת 2006. בשנת 2007 שיחק שטראוס בקומדיה הרומנטית "רישיון לחתונה" לצד רובין ויליאמס ומנדי מור.

שטראוס גם הופיע בפרסומות עבור חברת Miracle-Gro.

שטראוס מנהל עסק מצליח לייצור הדרים והוא חבר במועצה המייעצת של "הגנים הבוטניים של לוס אנג'לס" . הוא מכר חווה שלו ל-"Santa Monica Mountains Conservancy", שנרכשה מאוחר יותר על ידי שירות הפארקים הלאומיים של ארצות הברית ונקראת בשם "החווה של פיטר שטראוס" .

## חיים אישיים
שטראוס התחתן עם בוורלי בייקר פאולינג בשנת 1973, והם התגרשו ב-1979. בין השנים 1983 ל-1994 היה נשוי לניקול פונס, ולבני הזוג נולדו שני ילדים. ב-31 בדצמבר 1998 התחתן עם השחקנית רייצ'ל טיקוטין .

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1947
נחשים (אינפרא סדרה)

**נחשים** (שם מדעי: Alethinophidia) היא אינפרא-סדרה של נחשים שבסדרת הקשקשאים המכילה את רב הנחשים. הנחשים שאינם משתייכים לאינפרא-סדרה זו הם הנחשים העיוורים או הנחשילים (Scolecophidia) שרובם קטנים מאוד והם חיים מתחת לקרקע וחסרי עיניים.

נחשים אלה קיימים כבר מתור הקרטיקון והם בעלי עיניים מפותחות, הם גדולים עד לגודל 100 ק"ג, אצל האנקונדה הכהה וחלקם בעלי ארס קטלני. הם הנחשים הידועים והמוכרים לאדם.

לנחשים אין אוזניים, אין עפעפיים וכמובן אין רגליים, הם בעלי קשקשים היכולים להתחלף בבת אחת ולהפוך לנשל, אותו הנחשים משילים בהתחככות בקרקע או בענפים. כל המינים אוכלים בשר.

## מיון
*אינפרא-סדרה **נחשים** (Alethinophidia)
** על-משפחה נחשי נהרות (Acrochordoidea)
**על-משפחה דמויי-זעמן (Colubroidea)
***משפחה זעמניים (Colubridae)
***משפחה למפרופידיים (Lamprophiidae)
***משפחה הומלופסיים (Homalopsidae)
***משפחה פריאטיניים (Pareatidae)
***משפחה קסנדוררמטיים (Xenodermatidae)
***משפחה פתניים (Elapidae)
***משפחה צפעיים (Viperidae)
***משפחה שרפיים (Atractaspididae)
***משפחה קסנופידידיים (Xenophidiidae)
**על-משפחה נחשים קמאים (Henophidia)
***משפחה אניליים (Aniliidae) - בו סוג ומין יחיד אניליוס (*Anilius scytale*)
***משפחה אנומוכיליים (Anomochilidae)
***משפחה חנקיים (Boidae)
***משפחה בולייריים (Bolyeriidae) - בו סוג ומין יחיד בואה האי ראונד (*Casarea dussumieri*)
***משפחה סילינדרופיים (Cylindrophiidae)
***משפחה לוקסוסמיים (Loxocemidae) - בו סוג ומין יחיד פיתון מקסיקני (*Loxocemus bicolor*)
***משפחה פיתוניים (Pythonidae)
***משפחה טרופידופיים (Tropidophiidae)
***משפחה אורופלטיים (Uropeltidae)
***משפחה קסנופלטיים (Xenopeltidae)

## גלריה

קובץ:Hemachatus-1.jpg|קוברה טבעתית
קובץ:Vipera palaestinae - D7-12-5116.JPG|צפע מצוי
קובץ:Couleuvre collier 62.JPG|נחש מים אירופי
קובץ:Anaconda Loreto Peru.jpg|אנקונדה כהה
קובץ:Psammodynastes pulverulentus (KU 330023) - ZooKeys-266-001-g090.jpg|Psammodynastes pulverulentus


## קישורים חיצוניים

*
קטגוריה:בעלי חיים שתוארו ב-1923
קטגוריה:נחשים
קטגוריה:טקסונים שתוארו בידי פרנץ נופצ'ה
נגרוס

**נֶגְרוֹס** (בטאגאלוג: **Negros**) הוא האי הרביעי בגודלו של הפיליפינים, הנמצא בויסאיאס, עם שטח קרקע 13,310 קילומטרים רבועים. תושבי האי נקראים *נֶגְרֶנִים.* משמעות שמו של האי הפיליפיני בספרדית הוא *שחורים*.

## גאוגרפיה
מבחינה פוליטית והן מבחינה לשונית, נגרוס מחולק לשני מחוזות: נגרוס מערב (Negros Occidental) ונגרוס מזרח (Negros Oriental), המרכיבים את "אזור האיים נגרוס". חלוקה זו של האי, אשר תואמת ברובה את קו רכס ההרים במרכז האי, תוחמת שתי קבוצות אתנו-לשוניות. החלק המערבי (Occidental) בו נמצאים דוברי היליגאינון\אילונגו, והחלק המזרחי (Oriental) היא ביתם של דוברי הסבואנו. למרות החלוקה המרכזית, במקומות מסוימים בנגרוס מערב, ישנו רוב של דוברי סבואנו, בעוד במקומות מסוימים בנגרוס מזרח מדברים גם אילונגו. יחד, תושבי האי נקראים כולם בשם "נגרנים".
[שמאל|ממוזער|הנוף לכיוון נגרוס מ[סבו|סֶבּוּ]]
האי מחולק לחלוקה פנימית של 19 ערים, ו-38 רשויות מקומיות. הערים הראשיות על האי הם בקולוד בנגרוס מערב ודומגטה בנגרוס מזרח.

נגרוס בולט בהיותו המפיק המרכזי של סוכר במדינה. מטעי קנה סוכר נראים בשפע בשטחים החקלאיים של האי. האי מייצר גם כותנה, ועץ.

הר הגעש קאנלאון השוכן בחלקו הצפוני של האי הוא אחד מהרי הגעש הפעילים ביותר בפיליפינים אשר משקיף על בקולוד ועוד מספר התיישבויות. זוהי הפסגה הגבוהה ביותר על האי (2,465 מטרים), ואף של כל אזור ויסאיאס. ישנם אגמים רבים המנקדים את האי, בין הבולטים הם צמד האגמים באלינססאיאו (Balinsasayao Twin Lakes) בנגרוס מזרח.

הפעילות הגעשית בנגרוס נקצרת להפקת חשמל באמצעות שתי תחנות כוח גאותרמיות. אחת ממוקמת בפלינפינון בנגרוס מזרח, והשנייה במאילום שבנגרוס מערב.

## היסטוריה

## קישורים חיצוניים

* 

## הערות שוליים

קטגוריה:הפיליפינים: איים
אוסקר ויילד (פירושונים)

**[[אוסקר ויילד]]** היה סופר, משורר, עיתונאי ומחזאי אירי.

קטגוריה:פירושון אישים
עלה אפי

[ממוזער|שמאל|160px|עיטור עלה אפי של [זיזף גדול.]]
**עלה אפי** (באנגלית: "noseleaf"), הוא עיטור עור בולט ויחודי המאפיין מספר משפחות של עטלפים הפעילים בלילה, והוא מהווה חלק ממערכת איכון ההד של העטלפים שבה הם משתמשים כדי לנווט את דרכם ולמצוא מזון באפילה. העיטור מכונה "עלה אפי" משום שהוא מורכב בדרך כלל ממשטח עגלגל דמוי עלה המכסה את האף של העטלף. 

## מאפיינים
העלה האפי הוא חלק ממערכת איכון ההד; דרכו העטלף פולט ומכוון את גלי הקול לעבר סביבתו וההד המוחזר נקלט באוזניים. באופן זה העטלף יכול לנווט ביעילות בלילה ולא להיתקל בעצמים וכמו כן מאתר בעזרתו את טרפו כדוגמת חרקים מעופפים.

באופן כללי המבנה דומה בכל המינים, אך לכל מין יש צורה אופיינית לו: עלה גדול או קטן שמזדקר בצורה ישרה מעל האף כזיז (אצל מיני הזיזף) או עלה בינוני ורחב כפרסת סוס (אצל מיני הפרסף); עם זאת ישנם מספר מינים עם עיטורים יוצאי דופן. בין הצורות המיוחדות ניתן למנות את זו של עטלף צהוב-כנף (עלה רחב בצבע כתום עם קמטים בולטים במרכזו ובצדדיו שנראים כקרניים), ערפד חקיין (עלה מקומט דמוי אף חזיר), זיזף חרב (עלה ארוך מאוד בצורת חרב), זיזף חנית (עלה זקוף ומשולש בצורת חנית) ומספר מינים נוספים. המיקום והצורה המדויקת של העלה האפי יכולים לשמש אמצעי חשוב עבור זיהוי וסיווג של העטלף. 

העלה האפי נמצא לרוב רק אצל המינים הפעילים בלילה ובעיקר אצל בני המשפחות הבאות:
*משפחת זיזפיים (Phyllostomidae)
*משפחת פרספיים (Rhinolophidae)
*משפחת פרספוניים (Hipposideridae)
*משפחת ערפדים מדומים (Megadermatidae)

## גלריה

Mimon bennettii.jpg|זיזף זהוב
Große Hufeisennase (01).jpg|פרסף גדול
Megaderma spasma (cropped).jpg|ערפד מדומה זוטר
Lonchophylla robusta head.jpg|זיזף הצוף


## קישורים חיצוניים

*עלה אפי באתר ADW

קטגוריה:אנטומיה של יונקים
קטגוריה:עטלפים
סמר חד

**סמר חד** (שם מדעי: *Juncus Acutus*) הוא מין של צמח ממשפחת הסמריים.

סמר חד הוא צמח חד פסיגי, רב שנתי. הסמר גדל בין החודשים אפריל-ספטמבר (עונת האביב והקיץ). את צמח הסמר החד ניתן למצוא בנגב הצפוני, הערבה, בשפלה, הרי יהודה ושומרון, בכרמל ובגליל ובגולן.

## סביבת גידול
הסמר גדל בביצות מלוחות ובקרקע כבדה בכל חלקי הארץ פרט למדבר.

## תיאור חיצוני
הסמר ירוק כל השנה וגובהו יכול להגיע עד מטר וחצי. גבעולו של הסמר החד הוא קנה בלתי מסועף ובראשו תפרחת מורכבת שבבסיסה עלה מחודד ודוקרני. העלים והגבעולים של הסמר יוצאים היישר מקנה-השורש כלפי מעלה. צורת העלים היא סרגלית והיא מזכירה עלים דגניים.

## רבייה
הפצת הזרעים מתבצעת בעזרת הרוח ומגיעה למרחקים גדולים. ובנוסף מתבצעת רבייה וגטטיבית מקנה השורש שמפיצה את הצמח למרחק קצר.

## שימושים
* קליעת מחצלות וסלים
* להפקת סיבים
* מרעה

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:דגנאים
קטגוריה:ארץ ישראל: דגנאים
קטגוריה:צמחים שתוארו ב-1753
פאבר

**פאבר** הוא שם משפחה ממקור לטיני שפירושו נפח. שם המשפחה נפוץ בצרפת, באנגליה ובגרמניה.

קטגוריה:שמות משפחה
קטגוריה:שמות משפחה גרמניים
קטגוריה:שמות משפחה לפי עיסוק
ויסאיאס

**ויסאיאס**, או **איי ויסאיאס** (בוויסאיאן: **Kabisay-an**, בטאגאלוג: **Kabisayaan**), הוא אחד משלושת מחוזות המנהל הגאוגרפיים של הפיליפינים, יחד עם מינְדַנַאוֹ ולוּזוֹן. ויסאיאס מורכב ממספר איים, בעיקר סביב ים ויסאיאן, למרות שוויסאיאס נחשב לצד הצפון מזרחי של כל ים סולו. מרבית תושבי ויסאיאס הם ויסאיאנים, קבוצה אתנית ילידית לאזור הוויסאיאס, הדוברים אחת או יותר מהשפות הויסאיאניות שהנפוצה בהן היא סֶבּוּאַנוֹ.

האיים המרכזיים של ויסאיאס הם: פַּנַאי, נגרוס, סֶבּוּ, בוֹהוֹל, לֵייטֶה וסַאמַאר. לפעמים התייחסות לאזור כוללת גם את האיים רומבלון ומאסבאטה, אשר אוכלוסייתם רואה עצמה כוויסאיאנית והם דוברי שפות הקרובות יותר לשפות הויסאיאניות מאשר לשפות העיקריות של לוזון. האי בורקאי הוא בין האטרקציות התיירותיות העיקריות של הפיליפינים.

ישנם ארבעה אזורים מנהליים בויסאיאס: ויסאיאס המערבי (4.7 מיליון), אזור האי נגרוס (3.6 מיליון), מרכז ויסאיאס (6.8 מיליון) ומזרח ויסאיאס (4.1 מיליון).

## קישורים חיצוניים

* 

## הערות שוליים

*
קטגוריה:הפיליפינים: חלוקה מנהלית
קטגוריה:הפיליפינים: גאוגרפיה
קטגוריה:דרום-מזרח אסיה: ארכיפלגים